Publication: Magyar Közlöny
Issue: MK-2007-52 (Year: 2007, Number: 52)
Era: 2004-2010
Section: 1. melléklet a 84/2007. (IV. 25.) Korm. rendelethez
Paragraph Index: 447

6. Fizikai és környezeti biztonság 6.1 Területek védelme, biztosítása 6.1.1 Fizikai biztonsági zónák kialakítása Cél: A védett erőforrások fizikai védelmének kockázatarányos megvalósítása. Feladat: Biztonsági zónákat és a hozzájuk tartozó adminisztratív és műszaki védelmi intézkedéseket kell meghatározni. A helyiségeket az alábbi biztonsági kategóriákba kell sorolni: o Zárt terület (pl. gépterem), o Kiemelt terület (pl. raktárak, áramellátó helyiségek), o Ellenőrzött terület (pl. irodák, folyosók), o Nyilvános terület (pl. ügyfélszolgálati tér). A zónába sorolásnál tekintettel kell lenni arra, hogy a szomszédos helyiségek, szomszédos biztonsági kategóriába kell tartozzanak. Eredmény: Helyiségek biztonsági besorolása. Biztonsági zónák védelmi eljárásai. Felelős: Informatikai biztonsági felügyelő/felelős 6.1.2 Belépés- és mozgásellenőrzés Cél: Az erőforrásokhoz való fizikai hozzáférési eljárás ellenőrzése. Feladat: A különböző biztonsági zónák közötti mozgást ellenőrizni kell. A biztonsági zónához meghatározott követelményeknek megfelelő adminisztratív és műszaki eljárásokat kell alkalmazni. A telephelyek kiválasztása és kialakítása során törekedni kell a közforgalmú (külső személyek által is használt) területek lehető legnagyobb mértékű elválasztására az üzemi területektől. Azokat a területeket, ahol külső személyek is tartózkodhatnak, nyilvános területként kell kezelni, és a hozzáférési pontokon és zónahatárokon az ennek megfelelő védelmet kell kialakítani. 2007/52. szám Az ellenőrzési pontok minimálisan a következő intézkedéseket kell megvalósítsák: o Személy azonosságának ellenőrzése, o Be- és/vagy kilépés idejének rögzítése. Eljárást kell kidolgozni a belépés- és mozgásellenőrző rendszerek működtetésére és használatára. Eredmény: Belépés- és mozgásellenőrző rendszer. Eljárás a belépés- és mozgásellenőrző rendszerek működtetésére és használatára. Felelős: Informatikai biztonsági felügyelő/felelős 6.2 Informatikai eszközök védelme 6.2.1 Berendezések elhelyezése és védelme Cél: Biztosítani kell a berendezések működőképességét és védelmét az illetéktelen hozzáféréstől. Feladat: A berendezések elhelyezésére szolgáló helyiségek kiválasztásánál és kialakításánál figyelembe kell venni a berendezés biztonsági besorolása szerinti követelményeket. Meg kell határozni a környezeti hatások, szándékos támadás és véletlen károkozás kockázatát, és ennek megfelelő fizikai, elektronikai és élőerős védelmet kell biztosítani. Eredmény: Berendezések biztonsági besorolása szerinti védelemi követelmények. Felelős: Informatikai biztonsági felügyelő/felelős 6.2.2 Közműszolgáltatások biztosítása Cél: A berendezések védelme a közműszolgáltatások kiesésével, valamint működési rendellenességeivel szemben. Feladat: A közműszolgáltatások (pl. áram) kiesése esetére a szolgáltatási szint megállapodásokkal és a katasztrófa-elhárítási eljárásokkal összhangban kell kiválasztani a szükséges műszaki megoldásokat (pl. áramellátás: szünetmentes áramforrás, többirányú betáplálást, áramtermelő generátor). Eredmény: Intézkedési terv a közműszolgáltatások kiesése esetére. Felelős: Informatikai vezető 6.2.3 Kábelezés biztonsága Cél: Az informatikai erőforrások által használt kábelek védelme sérülésektől és lehallgatástól. Feladat: A kábelek elhelyezésekor, a használt anyagok kiválasztásakor figyelembe kell venni a kiszolgált informatikai erőforrások biztonsági besorolását. A kábeleket a várható fizikai igénybevételnek és a továbbított adatok kritikusságának megfelelően kell védeni, figyelembe véve az elektromágneses sugárzások be-, illetve kijutása (zavar, illetve információ) elleni védelmet is. 2007/52. szám A kritikus erőforrások között redundáns kapcsolatot kell kialakítani (különböző fizikai útvonalak kijelölésével). Eredmény: A biztonsági elvárásoknak megfelelően kialakított és megvalósított kábelezési terv és karbantartási eljárások. Felelős: Informatikai vezető 6.2.4 Berendezések karbantartása Cél: A berendezések megbízhatóságának biztosítása, a váratlan hibák elhárítására fordítandó erőforrások minimalizálása. Feladat: A berendezések karbantartására karbantartási tervet kell készíteni, amely biztosítja a berendezések előírt (idő vagy igénybevételi) intervallumonként történő szakszerű karbantartását. Eredmény: Berendezések karbantartási terve. Felelős: Informatikai vezető 6.2.5 Berendezések biztonságos selejtezése és újrafelhasználása Cél: Az adathordozókon tárolt információk ne kerülhessenek illetéktelen kezekbe. Feladat: Olyan selejtezési és megsemmisítési eljárásokat kell kidolgozni, amelyek biztosítják, hogy a selejtezett eszközökön tárolt információk visszaállítása ne legyen lehetséges. Eredmény: Informatikai berendezések selejtezési eljárásai. Felelős: Informatikai biztonsági felügyelő/felelős

Source: https://magyarkozlony.hu/hivatalos-lapok/33cb60da64569013887b64cc3e59f1d5cbdfb1a2/dokumentumok/169263699fa065547a050ed27d2aebf2886b6503/letoltes